**KRITERIJI I ELEMENTI VREDNOVANJA U NASTAVI POVIJESTI**

**ŠKOLSKE GODINE 2020./2021.**

UČITELJ: Marko Jurinjak

RAZRED: 5. – 8.

|  |
| --- |
| **OBLICI PROVJERAVANJA ZNANJA UČENICA I UČENIKA:** |
| **A) PISMENO :**  Učeniku se prilikom usmene provjere znanja mogu upisati dvije ocjene,odnosno ocjene iz dva   elementa(činjenično i konceptualno znanje). |
| **B) USMENO :**  Prilikom pisane provjere znanja, ako se ona sastoji od više segmenata, moguće je isto dobiti dvije   ocjene. |

|  |
| --- |
| **ELEMENTI PRAĆENJA USPJEHA UČENIKA I KRITERIJ OCJENJIVANJA U NASTAVI POVIJESTI (USVOJENOST OSNOVNIH SADRŽAJA, UOČAVANJE UZROČNO-POSLJEDIČNIH VEZA, INTERPRETACIJA USVOJENIH SADRŽAJA):** |
| **1. ČINJENIČNO ZNANJE** (poznavanje najvažnijih činjenica,datuma,osoba; razumijevanje temeljnih povijesnih pojmova)  **Odličan (5):** Zna sve tražene povijesne događaje, pojave, procese, pojmove, osobe i činjenice te ih samostalno i cjelovito producira.  **Vrlo dobar(4):** Zna većinu povijesnih događaja, pojava, procesa, pojmova, osoba i činjenica te ih producira uz manju pomoć nastavnika.  **Dobar (3):** Prepoznaje najvažnije i pojedine događaje, pojave, procese, pojmove, osobe i činjenice te ih producira uz čestu pomoć nastavnika.  **Dovoljan (2):** Prisjeća se i nepovezano producira glavne povijesne događaje, pojave, procese, pojmove, osobe i činjenice.  **Nedovoljan (1):** Učenica/učenik nije dosegla/ao minimalni standard činjeničnog znanja. Izjavljuje da nije spremna/spreman. |
| **2. KONCEPTUALNO ZNANJE** (poznavanje uzročno-posljedičnih odnosa, povijesne kronologije, povijesnoga kontinuiteta i općih društvenih promjena,   uporaba Povijesnog zemljovida i poznavanje povijesnih izvora i stavljanje istih u povijesni kontekst, empatijski pristup i   opći odnos prema radu…)  **Odličan (5):** Pronalazi sve potrebne podatke na zemljovidu i legendi, cjelovito rješava pitanja kronološkog redanja i argumentira uzročno-posljedične odnose,   razumije povijeni kontinuitet i društvene mijene te povezuje povijesne izvore s njihovim vremensko-prostornim nastankom. Učenica/učenik   pokazuje izrazitu aktivnost, motivaciju i interes za spoznavanjem i učenjem.  **Vrlo dobar(4):** Pronalazi većinu podataka na zemljovidu i legendi, rješava pitanja kronološkog redanja i argumentira uzročnoposljedične odnose, razumije   povijesni kontinuitet i društvene mijene te povezuje povijesne izvore s njihovim vremensko-prostornim nastankom uz rijetku pomoć nastavnika.   Učenica/učenik pokazuje interes, aktivnost i motivaciju za spoznavanjem i učenjem.  **Dobar (3):** Pronalazi najvažnije i pojedine podatke na zemljovidu i legendi, necjelovito rješava pitanja kronološkog redanja, samo djelomičmo argumentira   uzročno-posljedične odnose, slabije razumije povijesni kontinuitet i društvene mijene te slabije povezuje povijesne izvore s njihovim vremensko-  prostornim nastankom uz čestu pomoć nastavnika. Učenica/učenik samo povremeno pokazuje aktivnost i interes za spoznavanjem i učenjem.  **Dovoljan (2):** Samo uz nastavnikovu pomoć uočava podatke na zemljovidu i legendi, neuspješno rješava pitanja kronološkog redanja, nesupješno argumentira   uzročno-posljedične odnose, pogrešno razumije povijesni kontinuitet i društvene mijene te neuspješno povezuje povijesne izvore s njihovim   vremensko-prostornim nastankom. Učenica/učenik ne pokazuje aktivnost, motivaciju i interes za spoznavnajem i učenjem te ju/ga se na rad   mora opominjati i poticati.  **Nedovoljan (1):** Ni uz nastavnikovu pomoć ne uočava podatke na zemljovidu i legendi, ne rješava pitanja kronološkog redanja, ne argumentira uzročno-  posljedične odnose, ne razumije povijesni kontinuitet i društvene mijene te ne povezuje povijesne izvore s njihovim vremensko-prostornim   nastankom. Učenica/učenik nije dosegla/ao minimalni standard konceptualnog znanja. Izjavljuje da nije spremna/spreman. Učenica/učenik ne   pokazuje interes i ne izvršava obveze koje se prakticiraju tijekom nastave povijesti.  **3. PROCEDURALNO ZNANJE** (uporaba i interpretacija povijesnih izvora; kreiranje i izlaganje samostalnih radnih zadataka i pisanih radova (   eseji,seminari,prezentacije)  **Odličan (5):** Razumije i vrednuje smisao, značenje i pouzdanost povijesnih izvora (slikovnih, pisanih), cjelovito i orginalno kreira i izlaže samostalne radne   zadatke i pisane radove.  **Vrlo dobar(4):** Razumije i vrednuje smisao, značenje i pouzdanost povijesnih izvora (slikovnih, pisanih), kreira i izlaže samostalne radne zadatke i pisane   radove uz manje propuste.  **Dobar (3):** Slabo razumije i vrednuje smisao, značenje i pouzdanost povijesnih izvora (slikovnih, pisanih), površno, necjelovito i nezanimljivo kreira i izlaže   samostalne radne zadatke i pisane radove.  **Dovoljan (2):** Samo prepoznaje značenje i pouzdanost povijesnih izvora (slikovnih, pisanih), pogrešno kreira i izlaže samostalne radne zadatke i pisane   radove.  **Nedovoljan (1):** Ne prepoznaje značenje i pouzdanost povijesnih izvora (slikovnih, pisanih), ne prihvaća i ne sudjeluje u samostalnim radnim zadatcima te ne   piše pisane radove. Učenica/učenik nije dosegla/ao minimalni standard proceduralnog znanja. |
| **KRITERIJI VREDNOVANJA ZA PISANE OBLIKE PROVJERE:**   |  |  | | --- | --- | | **Nedovoljan** | 0 – 49 % | | **Dovoljan** | 50 – 63% | | **Dobar** | 64 – 76 % | | **Vrlo dobar** | 77 – 89% | | **Odličan** | 90 – 100% | |